cyanic-selkie/wikianc huggingface dataset:
Agave people
De Agave (san be Crophy) be ethnic group wey dey Ghana, dem dey belong to de Ewe peoples. Dem dey mainly for de west of de Volta River den north of de Songhor Lagoon.
De Agave people be one of de largest Ewe subgroups. Dem dey live for de southern part of de Volta region for de republic of Ghana. Now nu, dem dey locate around de delta den estuary for de Volta River for both de east den de west banks. De Agave people get fifteen clans wey dem be traditionally ruled by paramount chief, wey warrior chiefs dey surround am.
Originally nu, na dem be part of de Agasuvi dynasty for de Adza Kingdom. Agave lead de breakaway faction thru chao places wey dey include Ngortsie, Tsevie, Gafe, Agavedzi, Tsiame, Klidziand, den finally Agave Fedome. Dem take de divine elephant Ivory Royal Stool comot from Adza to Agave wey be de soul of de Agave people.
De Agave(s) get specialize for riverine den wetland activity insyd. Dem dey share de same culture plus de Ewes for Togo den Dahomey. Agave-Afedume wey dey locate for island top srve as de spiritual den de ancestral home give de people of Agave. Sogakofe be one of de main commercial town give de Agave people. Dabala wey be about 35 kilometers from Sogakope dey serve as de traditional head give de Kingdom of Agave. De Overlord of Agave dey for Dabala insyd. De original land space of de Agave people dey span from dema current settlements wey dey share boundaries plus Avenors all de way to Ningo wey dey include de Songor Lagoon. Dat de explain why dem get multiplicity of tribes for Ada-Foah insyd now. One of de most popular festival be Dzawuwu Festival wey dem dey do am annually for February insyd. E be festival for cleansing. De Agave spread go cover places like Adidome, Mafi, Battor, Mepe, Aveyime etc. Dem know de Agave for dema bravery for past till now. Kpotsonu wey be one of de villages wey dem get shrine wey warrior like Gati comot from de Tsiela clan live.
Cape Coast Castle
Cape Coast Castle (Swedish: Carolusborg) dey about forty "slave castles" mong, or large commercial forts, wey dem build for de Gold Coast of West Africa (now Ghana) top by European traders. Originally na e be Portuguese "feitoria" or trading post, dem establish for 1555 insyd, wey dem name am Cabo Corso. However, for 1653 insyd de Swedish Africa Company construct timber fort for der. Originally, na e be centre wey dem dey trade timber den gold. Later nu dem use am for de trans-Atlantic slave trade. Oda Ghanaian castles dey include Elmina Castle and Fort Christiansborg. Dem use dem to hold slaves before dem load dem for ships top den sell for Americas, especially de Caribbean. Dis "gate of no return" be de last stop before dem cross de Atlantic Ocean.
Living conditions
Insyd Cape Coast Castle, na de underground dungeon be space of terror, death den darkness. Dis stand as direct juxtaposition to de European living quarters den commanding heights for de administrative quarters above, wey dem live relatively luxuriously. Na de basement of dis fortress wey dey impose often be de last memory slaves get for demma homeland before dem ship dem across de Atlantic, as dis signify de beginning of demma journey.
Cultural references
De 2016 novel Homegoing by Yaa Gyasi dey make frequent references to de Castle. Dem highlight de contrast insyd living conditions between de Europeans wey dey live above den de slaves wey dey live below insyd de individual stories of two half-sisters, Effia den Esi, during demma tym for de castle. While Effia, de wifey for de English slaver, dey live for luxury insyd, Esi dey suffer insyd de squalid living conditions for de dungeons insyd below unbeknownst to ein half-sisto.
3D documentation plus terrestrial laser scanning
For 2015 insyd, de Zamani Project document Cape Coast Castle plus terrestrial 3D laser scanning. De non-profit research group dey specialize for 3D digital documentation of tangible cultural heritage insyd. De data Zamani Project generate dey create permanent record wey dem fi use for research, education, restoration, den conservation. 3D model den panorama tour of Cape Coast Castle be available for www.zamaniproject.org top. Animation for de 3D model dey available for hie.
Beatrice Gyaman
Beatrice Gyaman (dem born am 17 February 1987) be Ghanaian track den field athlete wey she dey specialise for sprinting events insyd. She win medals for 4 × 100 metres for three African Championships den 2010 Commonwealth Games.
Ein education
Gyaman study ein basic education for University of Cape Coast.
Ein personal bests
Outdoor
Deloris Frimpong Manso
Deloris Frimpong Manso, she be famous as "Delay", she be entrepreneur, television den radio show host, producer, public speaker wey she san be Women's Advocate for Ghana insyd.
Ein honors den recognition
For 2018 insyd, Delay receive de Women Empowerment Award for de 3G Awards for New York insyd, sake of ein feminism den de way she dey champion de course of women for society insyd. She sanso be first on Pulse Gh dema list of five most industrious celebrities for de country insyd for 2017 insyd. De year 2019 wey dem make am de Ambassadors give iYES for dema fifth edition wey dem launch for Accra insyd. She chop both de Most Outstanding Woman of de Year den Outstanding Woman TV Personality den Entrepreneur of Year for de third edition of de Ghana Outstanding Women Awards (GOWA) for 2020 insyd.
Ein life matter
Dem dey allege say Delay dey date rapper Amerado.
Cecelia Ayanori Bukari-Yakubu
Cecelia Ayanori Bukari-Yakubu be Ghanaian politician. She be de second member of parliament wey represent Northern Region den Upper Region from 1960 go 1965 den de member of parliament give Pusiga from 1965 go 1966.
Bukari-Yakubu dey plus de first women wey enter de parliament of Ghana for 1960 insyd wey dey represent de people (women members) act. She be among de 10 women wey dem elect unopposed for 27 June 1960 for Convention People's Party ticket top.
References
Cecelia Ayanori Bukari-Yakubu
Della Russel Ocloo
Della Russel Ocloo be Ghanaian journalist, communications den media personality. Della be de current reporter give Graphic Communications Limited give de Tema Municipality. Na she dey de people dem do de demonstration against Nana Akufo-Addo ein government wey dem name am 'FixTheCountry'.
Catherine Ablema Afeku
Catherine Ablema Afeku (dem born am June 27, 1967) be Ghanaian politician. She be member of de New Patriotic Party den de Member of Parliament give Evalue Gwira Constituency for Western Region wey dey Ghana. Na she be cabinet minister give Nana Akuffo-Addo administration wey she serve as de Minister of Tourism, Culture den Creative Arts of Ghana from February 2017 dey go February 2019.
Della Russel Ocloo
Ein career for journalism insyd
She be de Tema regional reporter give de Daily Graphic.
Catherine Ablema Afeku
Dem reshuffle am from de Ministry of Tourism go de Presidency of de Republic of Ghana for 28 February 2019. Now nu she be Minister of State for de Office of de President, dem assign am go de Office of de Senior Minister.
Della Russel Ocloo
Ein assaults
For August 2019 insyd, sum membas of Glorious Wave International Church wey dey Sakumono assault am sake of she dey report on sum protest wey dem conduct against Badu Kobi, who be da church ein pastor. Dem threaten am during de coverage. Later nu dem call de police wey dem arrest am. Dem ask am to delete de pics of de scene wey she take for de church ein activities.
Catherine Ablema Afeku
Ein early life den education
Dem born am for Axim for Western Region wey dey Ghana. She get ein Master of Business Administration from de Keller Graduate School of Management of DeVry University for Atlanta wey dey Georgia for 2000 insyd.
Della Russel Ocloo
Ein life matter
Della Russell marry.
Ayesha Harruna Attah
Ein early years den education
After she grow insyd Accra, she move go Massachusetts wey she study biochemistry for Mount Holyoke College, den she get ein Masters degree insyd magazine journalism for de Columbia University, wey she receive MFA insyd creative writing for New York University.
Della Russel Ocloo
Ein honors den awards
For June 2018 insyd, she chop de 'Reporter of de Year' for de Ghana Shippers Awards insyd wey de Ministry of Transport, Globe Productions, Graphic Communications Group den de Ghana Shippers Authority organize.
Bono State
Na Bono State (or Bonoman) be sam trading state wey Bono people create am, wey edey for wat now be southern Ghana. Na Bonoman be medieval Akan kingdom insyd wey now ebe Bono, Bono East den Ahafo region wey dem name afta de (Bono den Ahafo) den Eastern Ivory Coast. Dem dey accept generally say ebe de origin of de subgroups give Akan people wey migrate out of de state for various tyms wey dem go create dema new Akan states so say dem go search gold. De gold trade, wey dem start am wey boom for de Bonoman as early for de 12th century insyd, na ebe de genesis for Akan power den wealth for de region insyd, wey dey begin for de Middle Ages insyd.
Catherine Ablema Afeku
Ein job
Afeku work plus de World Bank den Stico Petroleum for Kenya insyd, wey she serve as business development consultant. De Inlingua School of languages for Brescia, Italy insyd san so employ am. For de early 2000s insyd she cam turn Government of Ghana spokesperson give infrastructure for de John Agyekum Kufour administration insyd.
Ein political career
Afeku enter Ghanaian politics for de early 2000s insyd during John Agyekum Kufuor ein presidency. Na she be government spokesperson give infrastructure.
Ein life matter
Catherine marry Seth Afeku wey dem get three kiddies. She be Christian den member of de Catholic Church, Ghana.
Democratic Nursing Organisation of South Africa
De Democratic Nursing Organisation of South Africa be sam trade union for South Africa insyd wey dey describe ein body as "sam voluntary organisation give South African nurses den midwifery professionals".
Dem establish am for ein current form for 5 December 1996 insyd.
Ebe affiliate of de Congress of South African Trade Unions wey ecam turn full member of de International Council of Nurses for 15 June 1997 insyd. De union suspend ein participation for de structures of de congress for 10 November 2014 insyd secof de federations expulsion of de National Union of Metalworkers of South Africa for 7 November 2014 insyd.
For dema 2010 congress insyd, de organisation pass sam resolution say make de National Executive Committee proceed plus de merger plus South African Democratic Nurses' Union.
Eset up chaw projects plus de aim say ego improve healthcare for South Africa insyd. Dese mainly dey consist of workshops wey go educate nurses for HIV/AIDS den multi-drug-resistant tuberculosis top.
Leadership
De following list be de national leadership:
De following list be de Provincial Chairpersons.
Abigail Ashley
Abigail Ashley be Ghanaian TV, radio presenter, health advocate den de project leader give Behind My Smiles Foundation - non-governmental organization (NGO) wey dey focus for kidney health top. She san so be de author for de book "A Decade of My Life" Behind My Smiles.
Bono State
Origin
De origin of de Akan people of Bonoman bi wah dem say ebi date far back insyd de north in wat bi now called de Sahel or de den Ghana Empire as de Bono natives wan go remain with demma traditional form for de Bono ancestral worship den demma spirituality, dose Akans wey dey disagree plus dem go fight for demma wars against Islam, wey dem migrate come south for de Sahara, wey ebi present-day Ghana.
Abigail Ashley
Awards
Dem honor am for de 9th Edition of the 3G Awards for Bronx for New York for de USA insyd. Dem award am secof ein contributions towards individuals den ein campaigns for living healthy lives.
Bob Pixel
Emmanuel Yeboah Bobbie (1 August 1976 – 25 February 2021), dem know am as Bob Pixel, na he be professional Ghanaian photographer den graphic designer. He create ein own brand in de form of documenting events like funerals den festivals. He sa work plus celebrities like M.anifest, John Dumelo, Yvonne Nelson, Menaye Donkor, Jackie Appiah den odas. Like he go participate for de 2021 International Fashion Week insyd for Amsterdam. Dem nominate am for de 2021 Photographer of de Year for de Entertainment Achievement Awards insyd.
Bono State
Bono Manso
Bono Manso [literally "On de state of Bono"]) sometyms dem call am as Bono Manso or Mansu bi a trading area insyd de medieval state for Bonoman, den ebi a major trading centre insyd wat bi now predominantly Bono East region. Locate am just south for de Black Volta river for de transitional zone wey dey between Savanna den forest, de town bi roam by caravans wey dey comot from Djenné den Timbuktu as part of demma Trans-Saharan trade. Goods dem trade dey include kola nuts, salt, leather, den gold; gold bi de most important trading good for de area, wey dem start insyd de mid-14th century.
Bob Pixel
Ein personal life den education
Emmanuel Yeboah Bobbie get ein early education for Foster International School wey dey Kokomlemle, Accra, wer ein passion for art was born. He pass ein Common Entrance examinations for 1989 insyd, den continue go Odorgonno Senior Secondary School (OSSA) for Accra insyd, wer he study Art for ein “O-level” certificate for 1994 insyd. He continue go Abuakwa State College (ABUSCO) for Kyebi, wer he obtain "A-level" certificate, also for Art insyd, for 1996. Bob attend Kwame Nkrumah University of Science and Technology (KNUST), wer he graduate plus bachelor of science degree for Communication Design insyd, 2001. He left behind three kiddies.
Bono State
Begho
Begho (san Bighu or Bitu; call Bew den Nsokɔ by de Akan) bi a medieval trading town wey dey just south for de Black Volta for de transitional zone wey edey between de forest den savanna north-western Bono Region. De town, lyk Bono-Manso, wey dem dey consider am importance as an entrepot  frequent by northern caravans from Mali Empire from around 1100 AD. Goods dem trade dey include ivory, salt, leather, gold, kola nuts, cloth, den copper alloys.
Bob Pixel
Ein career
Na he be photographer; memba giv de Association of Professional Photographers of Ghana, dem know am for possessing a keen eye for capturin phenomenal images of tourist sites for Ghana insyd den oda social gatherings. He job plus international agencies lyk UNICEF (Living with Refugees), Ecobank, Woodin Fashion, Vodafone, GH Fan Milk, Emirates, Samsung, Coca-Cola, den odas.
Ayesha Harruna Attah
Ein writing
She publish five novels. She wrep ein debut book Harmattan Rain (2008) secof fellowship from Per Ankh Publishers — wey be under de mentorship of Ghanaian novelist Ayi Kwei Armah — den TrustAfrica, wey dem shortlist am for de 2010 Commonwealth Writers' Prize (Africa Region). Ein second novel Saturday's Shadows, World Editions publish am insyd 2015, dem nominate am for de Kwani? Manuscript Project, wey dem san publish am for Dutch (De Geus) insyd. Ein third novel be The Hundred Wells of Salaga (2019), wey dey deal plus "relationships, desires den struggles insyd women demma lives for Ghana inyd de late 19th century during de scramble give Africa". She wrep The Deep Blue Between, novel give young adults. Den ein fifth novel, dem go release Zainab Takes New York insyd April 2022.
Bob Pixel
Ein award
For March 2021 insyd, dem posthumously award am de 'Best Photographer' Award for de Entertainment Achievement Awards.
Ayesha Harruna Attah
Ein writing
As 2014 AIR Award laureate, na Attah be writer-in-residence for de Instituto Sacatar insyd Bahia, Brazil. She san so chop Miles Morland Foundation Writing Scholarship insyd 2016 for proposed non-fiction book for de history of de kola nut.
Bob Pixel
Ein death den burial
He die for 25 February 2021. Sum reports dey claim say de cause of hin death be unknown. Sum reports also dey claim say he die of COVID-19 complications during de COVID-19 pandemic for Ghana. On 20 March 2021, dem lay am in state for hin residence wey dey Ablekuma for hin final funeral rites. Dem bury am for de Ablekuma cemetery wey dey Accra.
Ayesha Harruna Attah
Work
Essays
Oda writing
Birim South District
Birim South District be one of de thirty-three districts wey dey Eastern Region for Ghana insyd. Na ebe originally den formerly part of de den-larger first Birim South District (wey Akim Oda be ein capital town) for 1988 insyd, wey dem create am from de former Birim District Council, till dem split off de western part of de district wey dem create de Birim South District for 29 February 2008 insyd; dat be say dem rename de remaining part as Birim Central Municipal District, wey Akim Oda be ein capital town. However for 15 March 2018 insyd, dem split off de eastern part of de district wey ecam turn Achiase District; dat be say dem retain de remaining part as Birim South District. De district assembly dey de southwest part of Eastern Region wey Akim Swedru be ein capital town.
Akwatia (Ghana parliament constituency)
Akwatia be one of de constituencies wey dey represent for de Parliament of Ghana insyd. Edey elect one Member of Parliament (MP) by de first past de post system of election. Akwatia dey de Denkyembour district wey dey Eastern Region for Ghana insyd.
Aboagye Brenya
Aboagye Brenya (1937/8 – September 30, 2021), wey dem know am as King or Nana be actor wey comot from Ghana. He sa appear for over 100 Ghanaian den Nigerian movies inside wey dey include Kumasi Yonkoo, Asem, Odasanii. He shoot movies plus Agya Koo, Lil Win, Kwaku Manu, Mercy Aseidu, Bob Santo den Abusuapanin Judas den chao people.
Birim South District
Dema Boundaries
De Birim South District dey de south of Eastern Ghana. Dem dey share border for de north east by de Birim Central Municipal District. wey de west be de Assin North Municipal District wey dey de Central Region wey de south, be de Achiase District den Agona West District wey dem newly create, wey dem san dey Central Region insyd.
Aboagye Brenya
Ein career
Aboagye be actor for both Ghanaian den Nigerian movies inside. He job for Kumasi Cultural Center. He get school wey dem dey bell am Kumasiman Preparatory School den Ohenenana Guest House wey dey Bohyen.
Birim South District
Dema Geography
De district dey cover sam area of 299.5 square kilometres. Wey eget chaw hills, streams den rivers. Eget 2 peak rain seasons for May go June den September go October insyd. De relative humidity dey range from 56% for de dry season insyd den 70% for de rainy season insyd. De district dey lie for sam semi-deciduous rainforest region insyd. De Birim River dey flow thru Birim South District.
Aboagye Brenya
Ein life matter
He marry plus nine kiddies.
Ein death
He die 30 September 2021 for County Hospital wey dey Abrepo, Kumasi hin suburb for Ashanti region inside. He chop 82 years.
Akwatia (Ghana parliament constituency)
Elections
Dem rerun de 2008 parliamentary election for 6 polling stations for 18 August 2009 insyd. Ebe NPP candidate wey win am.
Birim South District
Dema Demographics
De population be 47.6% male den 51.4% female. 56% of de population dey stay for rural areas insyd.
Beatrice Agyeman Abbey
Beatrice Agyeman Abbey be Ghanaian Chief Executive Officer den General manager give Media General de people wey dey own TV3, Onua FM, 3FM, Connect FM, Akoma FM den MG Digital. For 2021 insyd, she chop award for de Outstanding Broadcast Media CEO of de Year for de Ghana Entrepreneur den Corporate Executive Awards insyd.
Ein educational life
Beatrice obtain both ein bachelor's degree den master's degree for GIMPA.
Ein career
Beatrice start ein career as reporter for 2000 insyd, wey she turn Broadcast Journalist den News Anchor. For 2017 insyd, she cam turn de General Manager give de Media General. Na she be de head of de Media General Digital year pass den General Manager of Media General Radio for sometym. She interview notable persons lyk John Agyekum Kufuor, John Mahama, den Ellen Johnson Sirleaf. She job plus major news houses lyk BBC, Sky TV, Citizen TV, CNN, VOA, den Kiss TV for Kenya insyd.
Ein awards
For September 2020 insyd, dem award am for Excellence in Media for de Ghana Women of de Year. Glitz Africa wey organize am.
For May 2021 insyd, dem award am as de Outstanding Broadcast Media CEO of de Year for de Ghana Entrepreneur and Corporate Executive Awards. Entrepreneurs Foundation of Ghana (EFG) wey organize am.
References
Beatrice Agyeman Abbey
Central African Republic
De Central African Republic dey covers land area like 620,000 square kilometres, Dem get an estimated population like 5.5 million. For 2023, de Central African Republic bi scene of civil war for 2012
Joseph Kwame Kuma
Joseph Kwame Kumah (dem born am on 24 January 1974) be Ghanaian politician who dey serve as de Member of Parliament of Ghana give de Kintampo North Constituency
Early life den education
Kumah, dem born am for 24 January 1974 wey dey come from Sugliboi inysd de Bono East Region for Ghana. He get ein primary education insyd 1985. He san get ein 'O' Level den 'A' Level education insyd 1991 den 1993 respectively. He san go gey ein bachelor's degree insyd education for 1999. Insyd 2010, he graduate plus post graduate certificate for Public Administration. He san go get ein Master of Arts degree insyd Local Government Administration den Organization from de Institute of Local Government Studies.
Career
Kumah na he be teacher den house master as he dey job plus Ghana Education Service.
Broken Mirror (film)
Broken Mirror be Ghanaian movie wey Media 5 Studio Productions release am for 2014 inside. James Gardiner, Fred Amugi, Jackie Appiah, Roselyn Ngissah, Mikki Osei Berko, Victoria Lebene Mekpah den Jasmine Baroudi be stars wey make de cast. Pappa Deric be person wey rep am wey David Owusu produce am wey Mikki Osei Berko direct am. E be story of a woman wey hin boyfriend jilt am after de guy come make fortune, after she dey beside am de time wey he dey difficulties inside.
Central African Republic
De Central African Republic get Sudano-Guinean savannas, but de country also get Sahelo-Sudanian zone for de north. De equatorial forest zone for the south. Two-thirds of de country dey within de Ubangi River basin (which dey flows to Congo), de remaining third dey de basin for de Chari, which dey flow to Lake Chad.
Broken Mirror (film)
Plot
James Gardiner wey play Thompson, be unemployed university graduate wey dey job as carpenter so say he go survive. Hin lover Priscilla (Jackie Appiah) dey provide am both emotional den financial support. Priscilla no be rich wey she dey job as seamstress, always hin paddies Evelyn (Roselyn Ngissah) den Angela (Victoria Lebene Mekpah) dey bash am sake of hin love den unflinching support giv Thompson. Hin faith for him become successful for God hin time be very strong den he do within a year.
Agenda 2063
Agenda 2063 be some initiatives wey dem proposed den san dey work on by the Africa Union. Dem adopt am on 31st January 2015 for the 24th Ordinary Assembly of the Heads of State and Governments of the Africa Union for Addis Ababa.
Abuakwa North Municipal District
Abuakwa North Municipal District be one of de thirty-three districts wey dey Eastern Region for Ghana insyd. Na ebe originally den formerly part of de den-larger East Akim District for 1988 insyd, wey dem create am from de former East Akim District Council, till dem split off de northern part of the district wey dem create de Abuakwa North Municipal District for 1 June 2018 insyd; dat be say dem rename de remaining part as Abuakwa South Municipal District. De municipality dey de central part of Eastern Region wey Kukurantumi be ein capital town.
Azonto
Azonto be dance den music genre wey comot from Ghana. Ghana News Agency dey cite dema study wey dem find out say dem connect de dance to de traditional Ga dance Kpanlogo, e dey associate plus de coastal towns for de country inside such as Chorkor, James Town, Teshie, Nungua den Tema, for de Greater Accra Region insyd.
Broken Mirror (film)
Reception
Nollywood Reinvented rate de movie 50%.
Azonto
Chao accounts dey say Azonto formerly be known as 'Apaa' for dis communities inside. De Apaa dance, hence Azonto dance, dey involve set of hand movements wey dey either mimic everyday activities especially ones wey dey concern people dema livelihoods, or moves wey dey mean to amuse audience.
E begin plus one- or two-step movements but dem advance am to more complex den almost acrobatic movements. Just like chao African dances, Azonto dey involve knee bending den hip movements. De dance effectively evolve from basic moves to miming actions lyk ironin of clothes, washin, drivin, boxin, prayin, swimming, den odas.
Ein History
Azonto be communicative bugey wey dem dey believe to comot from "Apaa" wey literally dey mean work. Dem use Apaa to show individual ein profession. Azonto dance grow more to relay coded messages. Later nu, de bugey enter chao Ghanaians dema mind inside. For de same year inside (2013), chao Ghanaian dema music video be full of Azonto wey e later come spread to chao African countries den oda parts of de world.
Popular music researcher Jesse Weaver Shipley dey claim say lyk hiplife, Azonto ein popularity be direct result of ein interactions in diaspora. De menners wey dem dey abroad identify Azonto plus Ghanaian indigeneity wey dey menners wey dem dey home dey identify am plus cosmopolitanism.
Ein International popularity
Dem dey trace Azonto far back as one of R2Bees dema upcoming songs "Azonto" but ebe Guru ein Lapaz Toyota wey rejuvenate am wey later NshonnaMusick producer plus de song "You Go Kill Me" wey Sarkodie (rapper) den EL (rapper) dey top. Later nu dem make am popular for social media top by music vids wey dey portray de bugey plus fast-pace tempos, home-made dance instructional vids wey dem upload for YouTube top plus no commercial intent, den group choreographers wey chao Ghanaians dey do am den oda African nationals wey dey live for UK, Germany den U.S inside.
Azonto ein widespread popularity dey highlights de social mobility ein presence within Ghanaian, den to an extent, greater African culture. Specifically, how digital media dey function as a modality of production den sociality. Azonto be emblematic of a larger social media trend, one wey dey emphasize de transient nature of artistic output, dis be in stark contrast to old discourses of identity den nationhood. Wey dis discourses dey maintain physical location, or place-based culture as proof of belonging, younger generations dey articulate sense of belonging thru shared cultural signifiers, lyk Azonto, wey dey spread thru digital media. Thus, Azonto fi travel thru out space den time while e go become detach from one physical location.
Bono State
Begho
Excavations wey dem lay bare wall structures wey edey date back insyd between 1350 den 1750 AD, as well as pottery for all kinds, smoking pipes, den evidence for iron smelting. Wid demma probable population for over 10 000, Begho bi one of de largest towns wey dey for de southern part for West Africa at dat time of de arrival of de Portuguese insyd 1471.
De Malian king wey occupy Bighu insyd de mid-sixteenth century as a "perceived failure for Bighu Juula go maintain supplies for gold," according to Bakewell. "As a result of de occupation of Bighu edey seems clear say de Malian king gey ein access for a tym to dat part for de Akan gold trade wey de Wangara bi able to control." Bakewell san note say, "de site for de abandone town for Bighu, or Bitu, for de present-day Ghana...lies near de present village of Hani.
Birim South District
Dema Administration
De highest political den administrative body for de district insyd be de District Assembly. De District Executive be de political den administrative head. De assembly san get presiding member wey be de chairperson. 3 sub-district councils dey. Dem be de Akim Swedru Urban Council, Achiasi Town Council den de Aperadi Area Council.
Bob Santo
John Evans Kwadwo Bosompem (1940–2002) dem also dey call am Santo or Bob Santo, ebi Ghanaian comedian and actor. E feature for more movies insyd speaking Akan. Moretimes He dey act plus e close padi Judas.
Joseph Kwame Kuma
Political career
Kumah be member of de National Democratic Congress. Dem vote give am as de member of parliament for Kintampo North Constituency wey dey insyd de Bono East Region of Ghana for de 2020 Ghana general elections. He win plus 33,460 votes wey dey make 62.98% for de total votes cast wey de NPP parliamentary candidate Micheal Sarkodie Baffoe get 16,499 votes wey dey make 31.05% of de total votes cast den de person wey go as Independent candidate Francis Akwasi Owusu Boateng get 0 votes.
Birim South District
List of settlements
The town of Akim Swedru, is the capital. The other major settlements in the Birim South district are Achiasi and Aperadi. Achiasi is the main commercial centre.
Joseph Kwame Kuma
Committees
Kumah be member for de Judiciary Committee wey he san be member for de Education Committee insyd parliament.
Bob Santo
Ein career
Santo come get decade of fame for de early 1990's to 2000's plus ein padi Judas for movie production, acting den theater insyd.
Joseph Kwame Kuma
Personal life
Kumah be Christian.
Bono State
Bonduku
Bonduku bi another trading center wey dey within de empire of de Bonoman. Ecome give birth to de state of Gyaman wey dem san spell am Jamang Kingdom wey ebi particularly famous for ein production of cotton. De state dey exist from 1450 to 1895 wey dem locate insyd wat bi now Ghana den Côte d'Ivoire.
Dzifa Gomashie
Ablah Dzifa Gomashie be Ghanaian female veteran actress, producer, screen scriptwriter den politician. Na she be de Deputy Minister of Tourism for National Democratic Congress (NDC) demma term for office between 2013 den 2017 as na John Dramani Mahama be de president. She be de current parliamentary candidate of de NDC give Ketu South Constituency den queen-mother give Aflao Traditional Area.
Agenda 2063
President Alassane Ouattara, president give Ivory Coast, present de First Continental Report on the Implementation of Agenda 2063, for 10th February 2020, which dey mark de start of biennial reporting cycle. e dey measure progress way dem set against some goals dem set for de first Ten-Year Implementation Plan, way dem launch am plus an interactive online dashboard way dey show progress for de individuals areas give the the Agenda den de geographical regions.
Dzifa Gomashie
Ein early den education
Dem born Gomashie for 25 July 1965 insyd for Accra wey ebi Mr Patrick Dotse Gomashie den Helen Gomashie wey born am. She dey cam from Aflao wey dey Volta region. She get secondary level education for St. Louis Senior High School wey dey Kumasi wey she later further for University of Ghana, wer she acquire diploma for Theatre Arts insyd, bachelor's degree for Theatre Management insyd den MPhil for African Studies insyd from de Institute of African Studies.
Ein career
Gomashie ein career as actress start for 1985 insyd as she join de Talents Theatre Company. She feature for plays like Black Star, Mambo, Chaka de Zulu, Jogolo den De Third Woman. She san star for several movies insyd wey dey include: Ghost Tears, House of Pain, Heart of Gold den chaw numba of National Arts NAFTI student productions. She san be script writer wey write den produce 'By The Fire Side', ebi GTV programme wey use story-telling encourage kiddies so say Dem go mow more den develop demma reading skills but ebi currently on hold secof dem dey lack sponsors.
Aside say she dey act, she get restaurant wey dem bell am 'Mama's Kitchen' for Ashale Botwe, but eno dey operate again.
Ein honors
De organizers of 3Music Awards honor am secof ein achievement for de entertainment industry insyd for Ghana.
Agenda 2063
Flagship projects
De Agenda get 15 flagship projects, way dem identify say ebi key way go enable den accelerate de progress for all dey areas of development. Dem be:
Implementation.
Dem establish de African Continental Free Trade Area (ACFTA) as dem adopt some agreement for March 2018 inside, way e become operational for 1st July 2020. Dem saa establish African Investment Bank den Africa Monetary Fund, way de headquarters go Tripoli, Libya den Yaoundé, Cameroon respectively. Egypt dey make ready so say dem go host the Africa Space Agency. Dem create Pan-African Virtual and E-University (PAVEU) so say e go be de digital arm give de Pan-African University, way e dey offer some three courses as dem start.
Bunch of the projects dey standby sekof dem no get money or funding give dem.
Bompata
Bompata be sam town wey dey Ashanti Region for Ghana insyd. Menners know de town secof de Bompata Presby Secondary School. De school be second cycle institution. Nana Effah-Apenteng serve as de traditional ruler (paramount chief) give de Bompata Traditional area since 1976.
Agenda 2063
References
Agenda 2063
Bono State
Structure of towns of Bonoman
Based on excavations, carbon datings den local oral traditions, Effah-Gyamfi (1985) talk say dem gey three distinct urban phases. According to ein, insyd de early phase (thirteenth to de fifteenth century) de urban center bi relatively small, den de towns bi populated by thousands of people, wey not all dey live insyd de urban center. Buildings dem made of daubed wattle. Painted pottery for dis period bi found wey dem distribute am insyd a radius of 3.3 km.
Bob Santo
Ein death
He die from disease wey be jaundice.
Bono State
Structure of towns of Bonoman
Insyd de second phase, de 16th to de 17th century, de urban centers bi bollar, consisting mainly for evenly distribute houses den a nuclear market center. Chaw indications for de participation insyd de long-distance trade, such as imported glass beads den mica coated pottery, stem from dis period.
Fall of de Bonoman
De fall of Bono state occur during the rise of more Akan nations, especially de exodus for various subgroups for Akans from de Bono state. Dis bi where a majority of Akan dialects wey dey comot from Ivory Coast migrate come de west of Ghana. Several factors come weaken dis state, including conflicts among demma leadership, conflicts due to demma taxation, den no direct access to de coast of Gold Coast, wey trade no dey help chaw Akan states wey gey more influence.
Influence on Akan Culture
Various aspects of Akan culture dey come from de Bono state, wey dey include de umbrella dem use am for demma kings, de swords for demma nation, de stools, goldsmithing, blacksmithing, Kente cloth weaving, de famous adinkra symbols den goldweighing.
Aburaso
Aburaso be town wey dey near Kumasi wey e san dey locate for de Kwadaso Municipality wey dey Ashanti Region for Ghana insyd. De current Assembly member give Aburaso be Emmanuel Nyanteng.
Akyaawa Yikwan
Akyaawa Yikwan be royalty from de Asante Kingdom wey serve as chief negotiator of de 1831 Anglo-Asante peace treaty.
Ein life matter
Akyaawa Yikwan be de kiddie (daughter) of king Osei Kwadwo of de Ashanti Kingdom wey dey West Africa. Na ein mommy be customary wife give king Osei Kwadwo.
De Ashanti take tax from castles den forts along de coastal belt of Ghana around de middle of de seventeenth century. After say dem loss de battle of Akatamanso between de southern states den de kingdom of Ashanti wey see de liberation of de Ga-Adangme den de rest of de southern states from de Ashanti, den de renunciation of Ashanti lordship over demma lands, Akyaawa Yikwan wey na dem dey bell am as "woman wey get masculine spirit", dem arrest am wey dem sell am give de Danes. Dem kill two of ein brodas for war wey ein son in-law Oti Payin too dem behead am.
Peace treaty
De Council of Merchants for Accra wy na edey include de British dey feel say na dem go fi use de position of Akyaawa Yikwan open up communication den trade opportunities plus Kumasi, de capital of de Ashanti Kingdom. British people buy Akyaawa Yikwan wey dem release am for 1831 insyd as emissary give de kingdom of Ashanti as dem attempt say dem go open up trade routes between de two parties.
Dyula people
De Dyula (Dioula or Juula) be Mande ethnic group wey dey inhabit chaw West African countries, wey dey include Mali, Cote d'Ivoire, Ghana, den Burkina Faso.
Dem characterize dem as highly successful merchant caste, Dyula migrants begin dey establish communities wey dey trade across de region for de fourteenth century insyd. Since dem dey conduct business under non-Muslim rulers, de Dyula develop set of theological principles give Muslim minorities wey dey non-Muslim societies insyd. Dema unique contribution for long-distance commerce, Islamic scholarship den religious tolerance be significant factors for de peaceful expansion of Islam for West Africa insyd.
Historical background
During de thirteenth century de Mandé embrace Islam following introduction to de faith thru contact plus de North African traders. By de 14th century de Malian empire (c.1230-1600) reach ein apogee, dem acquire considerable reputation give de Islamic rulings of ein court den de pilgrimages for several emperors wey follow de tradition for Lahilatul Kalabi, de first black prince to make Hajj go Mecca. E be dis time wey Mali begin encourage sum of ein local merchants make dem establish colonies close to de gold fields for West Africa. Dis migrant trading class be known as Dyula, de Mandingo word give “merchant”.
De Dyula spread thru out de former area for Mandé culture from de Atlantic coast for Senegambia come de Niger den from de southern edge for de Sahara go forest zones further south. Dem establish decentralized townships for non-Muslim colonies insyd wey dey link to extensive commercial network, for what professor Philip D. Curtin describe as a “trading diaspora.” Dem motivate dem by business imperatives, dem expand for new markets insyd, dem found settlements under de auspices for chaw local rulers wey often dem permit dem self-governance den autonomy. Organization for dyula trading companies dem based for clan-family structure top wey be known as de lu - working unit wey dey consist of father den ein sons den oda attach males. Members for given lu disperse from de savanna go de forest dem manage circulation of goods den info, dem place orders, den effectively dem control de economic mechanisms for supply den demand.
Dioula language
De dyula dey speak de Dioula language or Julakan, wey dey include for de group of closely interrelated Manding languages wey chaw ethnic groups dey speak spread across Western Africa. Dioula dey closely relate to de Bambara language (de most widely spoken language for Mali insyd), in a manner wey e be similar to de relation between American English den British English. E be probably de most used language for trade for West Africa insyd.
De Dioula language den people be distinct from de Diola (Jola) people for Guinea-Bissau den Casamance.
Denkyembour
Denkyembour District be one of de thirty-three districts wey dey Eastern Region for Ghana insyd. Na ebe originally den formerly part of de den-larger Kwaebibirem District for 1988 insyd, wey dem create from de former West Akim District Council. However for 6 February 2012 insyd (effectively 28 June 2012), dem split off de southern part of de district wey dem create de Denkyembour District; dat be say dem rename de remaining part as Kwaebibirem District, wey dem elevate am go municipal district assembly status for 15 March 2018 insyd wey ecam turn Kwaebibirem Municipal District. De district assembly dey de southern part of Eastern Region wey Akwatia be ein capital town.
Esumeja
Esumeja be town for Ashanti Region of Ghana insyd.
Abuakwa South Municipal District
Abuakwa South Municipal District be one of de thirty-three districts wey dey Eastern Region for Ghana insyd. Na ebe originally den formerly part of de den-larger East Akim District for 1988 insyd, wey dem create am from de East Akim District Council, till dem split off de northern part of the district wey dem create de Abuakwa North Municipal District for 1 June 2018 insyd; dat be say dem rename de remaining part as Abuakwa South Municipal District. De municipality dey de central part of Eastern Region wey Kibi be ein capital town.
Chad
Chad (/tʃæd/ (listen)), alias de Republic of Chad, be sam landlocked country for de crossroads of North den Central Africa. Edey share border plus Libya to de north, Sudan to de east, de Central African Republic to de south, Cameroon to de southwest, Nigeria to de southwest (at Lake Chad), den Niger to de west. Chad get de population of 16 million, of which 1.6 million dey de capital den de largest city of N'Djamena.
Agona Senior High School
Agona Senior High School be public school wey dey Agona for Ashanti Region (Ghana) insyd.
Akyemansa District
Akyemansa District be one of de thirty-three districts wey dey Eastern Region for Ghana insyd. Na ebe originally den formerly part of de den-larger Birim North District for 1988 insyd, wey dem create am from de former Birim District Council, till dem split off de southern part of de district wey dem create de Akyemansa District for 29 February 2008 insyd; dat be say dem retain de remaining part as Birim North District. De district assembly dey de southwest part of Eastern Region wey Ofoase be de capital town.
National Health Laboratory Service
De National Health Laboratory Service (NHLS) be South African national government institution wey dem establish for 2001 insyd. As dem create am wey dem merge de South African Institute for Medical Research (SAIMR), de National Centre for Occupational Health den de National Institute for Virology. Esan absorb various provincial health department den university-run pathology laboratories.
Dema Divisions den subsidiaries
Besides de network of pathology laboratories wey NHLS dey operate nu, de institution san get number of specialist divisions:
Dema Training
De NHLS dey involve for training wey dem dey take give all pathologists for South Africa insyd thru ein partnerships plus all nine of de medical schools for South African universities insyd.
Dema Research
De NHLS ey involve for pathology insyd den health surveillance research thru de pathology laboratories wey edey run for de medical schools. De partnerships plus universities dey concentrate for few priority areas top; HIV/AIDS, tuberculosis, malaria, occupational health, malnutrition prevention, cervical cancer screening den pneumococcal infections.
Dema Controversy
For 2011 insyd, de Treatment Action Campaign, sam HIV/AIDS non-governmental organization criticize de national government say dem allow de financial viability of de NHLS threaten secof de failure of de health departments of Gauteng den Kwa-Zulu Natal say make dem pay de NHLS for services wey dem render. De financial problems continue go 2012 insyd.
Akim Oda
Akim Oda be sam town wey dey Eastern Region for south Ghana insyd wey ebe de capital of de Birim Central Municipal District den de traditional capital of Akyem Kotoku. For 2013 insyd, na Akim Oda get settlement population of 60,604 people.
Dema Geography den Climate
Akim Oda dey lie for hilly country of south Ghana insyd plus rain forest vegetation for de Birim River basin insyd.
De climate of Akim Oda be semi-equatorial wey ebe wet plus significant precipitation for de rainy season insyd from April go June den again from September go November. Dem dey experience dry period between December go February.
Dema Agriculture
Cocoa be sam important part of de Akim Oda economy, wey edey include plantations den casual plantings wey dey de roadsides. Dem dey dry den store crop for warehouses insyd for shipment. Chaw small palm oil farms dey for de north of de Birim river, wey edey cover about 6,000 hectares. Dem dey use byproducts from de palm-oil mills for soap-making. Bamboo be anoda crop wey dem dey grow for Akim Oda insyd, dem dey use am for furniture den construction.
Dema Mining
De Akim Oda bank of de Birim river be rich for gold den diamonds insyd, wey dem dey extract locally thru artisanal mining processes.
Nayaah (gospel singer)
Nana Yaa, alias Nayaah, be Ghanaian Gospel singer den songwriter wey dey Luton, United Kingdom.
Ein Early life
She start dey sing as she dey 10 years old for Accra, Ghana wey tour Ghana den Nigeria waaa.
Nayaah (gospel singer)
Diana Ngon
Diana Ngon be Ghanaian journalist, communications den media personality. Diana be de Northern regional correspondent give Citi News. She chop de 'Best Sensitive Peace Reporter' for de Ghana Journalists Association Awards of de Northern region of Ghana.
Ein career for journalism insyd
Rydi Diana dey Citi FM den Citi TV as author den journalist for Tamale wey dey Northern region for Ghana insyd. She wey she report on de 'Anufos and Konkombas set up peace committee.
Ein awards
For September 2019 insyd, Diana chop de 'Best Sensitive Peace Reporter' for de first edition of de Ghana Journalists Association Awards for de Northern region insyd.
Notable works
Diana rep articles lyk:
Catherine Katuni Tedam
Catherine Katuni Tedam be Ghanaian teacher den politician. She serve as member of parliament give Chiana-Paga constituency from 1970 go 1972. She be one of only two women for Second Republican parliament.
Ein early life den education
Dem born Tedam for 15 March 1944 insyd for Paga. She get ein early education for Local Council Primary School for Paga from 1951 dey go 1956 den de Girls' Middle Boarding School for Bolgatanga from 1957 dey go 1960. She enter de Women's Teacher Training College for Tamale wey she train as teacher from 1961 go 1965.
Ein career
As she dey do ein teacher training for de Women's Teacher Training College for 1965 insyd, she gain employment for de Local Authority Primary School Paga. She teach for der till 1966 wen she join de teaching staff of de Akantome Middle School wey dey Bolgatanga. She teach for der for one year as well wey she move go Abiba Middle School wey san dey Bolgatanga wey she teach for der for one year once again. For 1969 insyd she teach for Adabase Primary School wey san dey Bolgatanga till she enter parliament for 1970 insyd. While she dey ein teaching profession insyd, na Catherine be National Executive member of de Elementary Teachers' Association from 1966 go 1969.
Ein political life
Catherine cam turn member of de Financial Board of Chiana-Paga Local Council for 1968 insyd. For de second republic tym insyd, dem disqualify certain candidates say make dem contest for de 1969 elections insyd secof demma connection plus de government of de First Republic. One of de candidates be Clement Kubindiwo Tedam (C. K. Tedam) wey serve as de member of parliament give de Paga constituency for de First Republic tym insyd. Na C. K. Tedam for contest for de Chiana-Paga seat but ein disqualification result make ein seat cam turn vacant. Dem hold by-election for March 1970 insyd wey Catherine wey be C. K. Tedam ein niece contest for de seat for Progress Party demma ticket top wey she win. As na she dey parliament she serve for various committees insyd, sam dey include; de House Committee, de Committee on Education, de Health Committee, den de Rural den Social Development Committee.
Ein life matter
Catherine be Catholic. She dey love reading wey she dey love dey listen music for ein leisure time. She san love dey play netball den hockey.
Akim Oda
Dema Healthcare
De Akim Oda Government Hospital be de only public health care provider for de town of Akim Oda insyd, wey dey serve de Kotoku traditional area wey ebe sam referral point give de adjourning communities for de Akyem states wey dey near Akim Oda.